**Rugaminte**

*Siminasimina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rugăminte....

Ți-am bătut la poarta-naltă,

Ți-am bătut uşor în nori,

Mi-ai răspuns în straie-alese,

Mă cuprinse-al tău fior.

Dor parcă-ți era de mine,

În brațe m-ai fi cuprins.

Nu ştiam cine pe cine,

Se lăsa de-acum învins.

Nu erai cu barbă mare,

Nu aveai mantia lungă,

Erai parcă rupt din soare,

Ochii începeau să-mi plângă

Ce să-ți spun, după o viață?!

Ce să-mi iei, ce să-mi mai dai?

M-ai fi luat la tine-n casă,

Eu ți-am spus însă, să stai.

Ți-am întins decât o mâna,

Mi-ai atins-o-ncet, în zbor.

Mă-mpingeai încet, din urmă,

Nu voiai să mă cobor.

Eu priveam în jos, cu jind,

Toți de-acolo mă chemau.

Îi vedeam pe toți jelind,

Tu, voiai la tin' să stau.

Ba voiam, ba nu voiam,

Ba în jos, în sus priveam,

Viața toată o trăiam,

Tor ce-a fost, vedeam prin geam.

Îngerii-mi strigau pe nume,

Sufletul mi-l tot strigau,

Aş fi vrut să pot rămâne,

Dar de jos, mă tot chemau.

Mi-ai deschis încet o uşă...

Parc'aşa, m-ai fi convins...

Mama...'nainta senină,

Mama mea....cu părul nins....

Nu se-apropia de mine,

Tor venea, dar se ducea.

Semne îmi făcea cu mâna,

Eu să plec, ea să mai stea.

M-a trimis în jos, în viață,

De mâna, tu m-ai desprins...

Inima-ncepea să-mi bată...

Tu...te-ai declarat învins?!

Ştiu c-atâtea ți-am promis

Şi nimic nu am făcut.

Iartă-mă, nu doar în vis,

Ceartă-mă, dar fii tăcut!

O sa vin odat' la tine,

Sper să vrei,Tu, să mă iei...

Căci sunt plină de păcate,

Doamne, ai grijă de anii mei!

2017, primăvara

Simina